**חוברת מספר 7 – שאלות חזרה על דף ט עמוד ב (אמר רבי אלעזר) עד דף י עמוד ב כולל סוגיית מצוות צדקה**

שאלות בהבנת גמרא ורש"י

1. "**אמר רבי אלעזר** **גדול העושה צדקה בסתר יותר ממשה רבינו**":
2. מהו המקור לדברים אלו?

1. מי חולק על כך ומהו המקור לדבריו?

1. "**איכא דאמרי א"ר יצחק כל דיין שנוטל שחד מביא חמה עזה לעולם**" – הסבר את רבי יצחק ואת המקור לדבריו.

1. "**ואמר רבי יצחק כל הנותן פרוטה לעני מתברך בשש ברכות והמפייסו בדברים מתברך בי"א ברכות**" – כתוב בלשונך בקיצור את שש הברכות ואת אחת עשרה הברכות.

1. "**מאי דכתיב רודף צדקה וחסד ימצא חיים צדקה וכבוד**":
2. הסבר את שאלתו זו של רבי יצחק.

1. כתוב את תשובתו של רבי יצחק ושל רב נחמן לשאלה שבסעיף הקודם.

1. "**לאפוקי מדדרש רבה**" – כתוב את דרשתו של רבה בלשונך ובאר במה היא שונה מדברי רב נחמן הנ"ל.

1. "**רבי יהושע בן לוי אמר** **כל הרגיל לעשות צדקה זוכה הויין לו בנים בעלי חכמה בעלי עושר בעלי אגדה**" – באר את המקורות לדבריו אלו של רבי יהושע בן לוי.

1. "**תניא היה רבי מאיר אומר יש לו לבעל הדין להשיבך...**" (דף י עמוד א):
2. מהי השאלה ומהי התשובה של רבי מאיר?

1. טורנוסרופוס הרשע השתמש במשל: מהו המשל ומהו הנמשל?

1. רבי עקיבא השתמש במשל: מהו המשל ומהו הנמשל?

1. כיצד טורנוסרופוס הרשע באר את ההבדל שבין "עבדים" לבין "בנים"? מדוע לפי דבריו המשל שלו הוא הנכון?

1. כיצד דחה רבי עקיבא את דבריו של טורנוסרופוס הרשע מהסעיף הקודם?

1. כיצד מבאר רבי יהודה ברבי שלום את היחס שבין "הֲלוֹא פָרֹס לָרָעֵב לַחְמֶךָ" לבין "וַעֲנִיִּים מְרוּדִים תָּבִיא בָיִת"?

1. תאר את הסיפור על בני אחותו של רבן יוחנן הממחיש את דברי רבי יהודה ברבי שלום שבשאלה הקודמת.

1. "**רב פפא הוה סליק בדרגא אישתמיט כרעיה בעי למיפל**":
2. תאר את המקרה וכתוב את מסקנתו של רב פפא ממה שקרה לו.

1. "**אמר ליה חייא בר רב מדפתי לרב פפא שמא עני בא לידך ולא פרנסתו**" – מה היתה התשובה שענה לו רבי חייא ומהיכן למד אותה?

1. "**תניא אמר רבי אלעזר בר' יוסי כל צדקה וחסד שישראל עושין בעולם הזה שלום גדול ופרקליטין גדולין בין ישראל לאביהן שבשמים**" – באר דברים אלו וכתוב מהיכן נלמדים.

1. "כֹּה אָמַר ה' שִׁמְרוּ מִשְׁפָּט וַעֲשׂוּ צְדָקָה כִּי קְרוֹבָה יְשׁוּעָתִי לָבוֹא, וְצִדְקָתִי לְהִגָּלוֹת" – מה לומד רבי יהודה מפסוק זה?

1. "**הוא היה אומר עשרה דברים קשים נבראו בעולם**" – מי אמר מימרא זאת? מה הדבר הקשה ביותר וכיצד ניתן להניצל ממנו?

1. "**דרש רבי דוסתאי ברבי ינאי בוא וראה שלא כמדת הקדוש ברוך הוא מדת בשר ודם**" – באר את ההבדל המובא בגמרא בין "מידת הקב"ה" לבין "מידת בשר ודם".

1. מהיכן למד רבי אלעזר שיש לתת צדקה ולאחר מכן להתפלל? כתוב את הפסוק והסבר אותו.

1. מה לומד רב נחמן בר יצחק מהפסוק "אֶשְׂבְּעָה בְהָקִיץ תְּמוּנָתֶךָ"? הסבר את דבריך.

1. "מַלְוֵה ה' חוֹנֵן דָּל" – מהו הקושי בפסוק?

1. מהם שני הפסוקים בהם נאמר "וצדקה תציל ממוות"? איזה סוג של צדקה מצילה מכל סוג של מות?

1. הסבר את המושגים המובאים בטבלה הבאה והדגם מי לא נהג כך וכתוב כיצד כן נהג (דף י עמוד ב):

|  |  |  |  |
| --- | --- | --- | --- |
| המושג | הסבר המושג | מי לא נהג כך | כיצד נהג |
| **נותנה ואינו יודע למי נותנה** |  |  |  |
| **נוטלה ואינו יודע ממי נוטלה** |  |  |  |

1. "**ליתיב לארנקי של צדקה**" – מדוע סברה הגמרא שזוהי הדרך הכי טובה לתת צדקה? מהי מסקנת הגמרא?

1. מהן שתי מעלותיה של מצוות צדקה כפי שנלמד מדבריו של רבי אבהו (בשתי המימרות הראשונות שלו)?

1. לדעת רבי אבהו (במימרא השלישית): מי זוכה להיות בן העולם הבא?

1. מדוע חשב רב יוסף שראה "עולם הפוך" ומדוע הסביר לו אביו שראה "עולם ברור"? מהו היחס לתלמידי החכמים?

1. מי הם "הרוגי מלכות"? כתוב את ההווא אמינא של הגמרא, את הסיבה לדחיית ההווא אמינא ואת המסקנה.

1. מי הם "הרוגי לוד"? מה היה המעשה שעשו? כיצד מבטאת הגמרא את העובדה שמעלתם כה גבוהה?

1. "צְדָקָה תְרוֹמֵם גּוֹי וְחֶסֶד לְאֻמִּים חַטָּאת" –
2. כיצד הסבירו פסוק זה רבי אליעזר, רבי יהושע, רבן גמליאל, רבי אליעזר המודעי, רבי נחוניא בן הקנה ורבן יוחנן בן זכאי? השלם את תשובותיהם בטבלה הבאה:

|  |  |  |
| --- | --- | --- |
|  | צְדָקָה תְרוֹמֵם גּוֹי | וְחֶסֶד לְאֻמִּים חַטָּאת |
| רבי אליעזר |  |  |
| רבי יהושע |  |  |
| רבן גמליאל |  |  |
| רבי אליעזר המודעי |  |  |
| רבי נחוניא בן הקנה |  | |
| רבן יוחנן בן זכאי |  | |

1. "**נראין דברי רבי נחוניא בן הקנה מדברי ומדבריכם**" – מי אמר משפט זה ומהי סברתו?

1. נתינת צדקה לשם טובת הנאה אישית – האם נחשבת למצווה או לא? צטט את המקור ממנו משמע שנחשבת למצווה ונמק את תשובתך.

שאלות בהבנת תוספות

1. עיין **בתוספות ד"ה גדול** דף ט עמוד ב וענה:
2. במה העושה צדקה בסתר גדול יותר ממשה רבינו?

1. כיצד ניתן לומר שהעושה צדקה בסתר גדול יותר ממשה רבינו, הרי ודאי גם משה רבינו עשה צדקה בסתר?

1. עיין **בתוספות ד"ה המפייסו** דף ט עמוד ב וענה:
2. מהי גירסת הגמרא אצלנו, מהי הגירסה הנוספת ומהו ההבדל ביניהן?
3. מדוע תוספות שוללים את נכנות הגירסה הנוספת? ציין בתשובתך הן התשובה המסבירה את המילה "תשביע" והן את התשובה הקשורה למספר הברכות שמקבל המפייסו.

1. עיין **בתוספות ד"ה ואיזו** דף י עמוד א וענה: במה מתבטא השכר הגדול שמקבל מי ש"נותנה ואינו יודע למי נותנה, נוטלה ואינו יודע ממי נוטלה"? במה שונה שכר זה מהשכר הניתן על שאר המצוות?

1. עיין **בתוספות ד"ה אלא א"כ** דף י עמוד ב וענה:
2. תוספות עוסקים בשני מדדים: "נאמנות" ו"צדיקות" – הסבר שני מדדים אלו וכתוב מהו המדד שעל פיו אומרת הגמרא שהממונה על הקופה צריך להיות במדרגת רבי חנניא בן תרדיון.

1. מדוע לא יתכן שהדרישה מגבאי הצדקה היא להיות ברמת הצדיקות של רבי חנניא בן תרדיון?

1. כתוב בלשונך את המקרה המלמד את רמת יושרו של רבי חנניא בן תרדיון.

שאלות בהבנת סוגיית צדקה

1. עיין בדבריו של **הרב יאשיהו פינטו** ה"מאור עיניים" וענה:
2. כיצד מסביר ה"מאור עיניים" שאלת טורנוסרופוס הראשונה – "אם אלקיכם אוהב עניים הוא מפני מה אינו מפרנסם"?

1. כיצד מסביר ה"מאור עיניים" תשובת רבי עקיבא הראשונה – "אמר לו כדי שניצול אנו בהן מדינה של גיהנם"?

1. כיצד מסביר ה"מאור עיניים" שאלת טורנוסרופוס השניה – "אמשול לך משל למה הדבר דומה למלך בשר ודם שכעס על עבדו... ואתם קרוין עבדים..."?

1. כיצד מסביר ה"מאור עיניים" תשובת רבי עקיבא השניה "אמשול לך משל...למלך בשר ודם שכעס על בנו... ואנן קרוין בנים ..."?

1. עיין בדברי המדרש **בשמות רבה** וענה:
2. כיצד מנסה הקב"ה את העשיר ואת העני בעולם הזה?

1. מהו השכיר של העשיר שעמד בנסיון ומהו שכרו של העני שעמד בנסיון?

1. מנין אנו יודעים שנסיונו של העני קשה מנסיונו של העשיר?

1. עיין **בספר החינוך** וענה: מהם שני הטעמים למצוות הלוואה לעני?

1. עיין בדברי **הטור** וענה: מהם שלושת הדברים שצריך אדם לדעת בשעה שנותן מכספו לעניים?

1. עיין בדברי **הרב דסלר** וענה:
2. מהו החסרון שיש לאדם שלא נותן צדקה ולאיזה אסון רוחני יגיע אדם כזה?

1. הרב דסלר נותן "רפואה כללית" בגדר "עזרה ראשונה" – כתוב את הדרכתו במילים שלך.

1. עיין בדברי **הרב קוק** וענה:
2. הרב קוק כותב בטעם מצוות פאה: "להורות שהנתינה לעניים איננה בתור יתרון נדיבות והכמרת רחמים מצד הנותן, כי אם הוא חוק ומשפט חיובי, וזה שקצבה להם תורה והוא ממש חלקם" – מהו טעם המצווה, ומהו "רעיון הצפן בזה"?

1. מהם ה"מידות הטובות" הנמשכות מ"מידות העניות"?

1. עיין בדברי **המדרש תנחומא פרשת תזריע** וענה:
2. באר בלשונך בטבלה הבאה את ה"דו-שיח" שבין טורנוסרופוס הרשע לבין רבי עקיבא:

|  |  |
| --- | --- |
| דברי טורנוסרופוס הרשע | דברי רבי עקיבא |
| איזה מעשים נאים, של הקדוש ברוך הוא או של בשר ודם? |  |
|  |  |
| למה אתם מולים? |  |

1. כיצד הוכיח רבי עקיבא את שיטתו?

1. עיין בדברי הרב מלמד וענה:
2. מהן שתי השאלות שמצטט הרב מלמד ביחס למצוות מילה וביחס למצוות צדקה? מהי תשובת רבי עקיבא?

1. כיצד מסביר הרב מלמד את המחלוקת שבין טורנוסרופוס הרשע לבין רבי עקיבא?